Vítězslava Kaprálová

Vítězslava Kaprálová (1915–1940) var en tsjekkisk komponist.


== Liv ==
Kaprálová var datter av sangeren Vitezslava Uhlirova og komponisten Václav Kaprál. Fra 1930 til 1935 studerte hun i Brno: komposisjon med Vilém Petrželka og direksjon med Zdeněk Chalabala. Hun fortsatte utdannelsen ved konservatoriet i Praha med Vítězslav Novák som komposisjonslærer og Václav Talich i direksjon. I 1937 reiste hun til Paris for å studere ved École Normale de Musique og var elev av Bohuslav Martinů, Charles Munch og Nadia Boulanger. Martinů ble dypt betatt av henne og skrev noen av sine fineste verker i en emosjonelt opprørt tilstand i spenningsfeltet mellom Kaprálová og sin kone.Etter okkupasjonen av Tsjekkoslovakia i 1939 bestemte Kaprálová seg for å bli i Paris. Hun giftet seg med forfatteren  Jiří Mucha i 1940. Tre måneder senere ble hun evakuert til Montpellier der hun snart døde av ukjent årsak. Hun ble først bisatt på gravlunden Saint-Lazare,  i 1949 flyttet og bisatt i  Brno. 


== Virke ==
Til tross for sitt korte liv rakk Kaprálová å skrive mellom femti og seksti verk, lieder, musikk for piano solo, en strykekvartett, en blåsertrio, musikk for cello, musikk for fiolin og piano, en kantate, to pioanokonserter, to orkestersuiter, en sinfonietta og en concertino for klarinett, fiolin og orkester.
Kaprálová hentet inspirasjon fra seinromantikk, avantgarde, jazz og tsjekkisk folkemusikk.
I sin egen levetid ble Kaprálovás musikk gjort kjent av komponisten Bohuslav Martinů, dirigenten Rafael Kubelík og pianisten Rudolf Firkušný, men etter andre verdenskrig falt hun i glemsel. Først i 1990-årene har komposisjonene hennes igjen blitt oppført. 
Dersom Kaprálová var blitt forunt et lengre liv kunne hun meget vel ha blitt en av de fremste kvinnelige komponistene i Europa på 1900-tallet.Kaprálová var den første kvinne som dirigerte den tsjekkiske filharmonien og hun dirigerte blant annet også BBC Symphony Orchestra.


== Diskografi i utvalg ==
Piano Solo / Piano and Violin: The Music of Vitezslava Kapralova, CD, Koch Records KIC-CD-7742
Orchestral and Chamber Works: Vitezslava Kapralova: Portrait of the Composer, CD, Matous MK 0049-2011
Piano Concerto and other works for keyboard: Vitezslava Kapralova, CD, Radioservis CRO722-2
Art Songs: Forever Kapralova: Songs, CD, Supraphon SU3752-2 231


== Referanser ==


== Kilder ==
Elisabeth Hahn: Vítezslava Kaprálová. Eine hochbegabte Komponistin, Deutschlandfunk Kultur 16. juni 2020
Robert Nemecek: Die Avantgarde-Pionierin Vítĕzslava Kapralová. Unberechenbar und unwiderstehlich, 31. januar 2015
Gabriele Jonté: Vítězslava Kaprálová. MUGI, red. Beatrix Borchard og Nina Noeske, Hochschule für Musik und Theater Hamburg, 2003ff. Oppdatering 6. mars 2018


== Litteratur ==
Hartl, Karla og Erik Entwistle, red. The Kaprálová Companion. Lanham, MD: Lexington Books, 2011.
Hartog, Howard, red. European Music in the Twentieth Century. Penguin Books, 1961.
Mucha, Jiří. Mucha, Jiri.  Au seuil de la nuit. Oversatt av Françoise og Karel Tabery. Editions de L'Aube, 1991.
Sadie, Stanley og Rhian Samuel, red. The Norton/Grove Dictionary of Women Composers. New York and London: W.W.Norton and Company, 1994.
Sayer, Derek. The Coasts of Bohemia. Princeton University Press, 1998.


== Eksterne lenker ==
(en) Vítězslava Kaprálová – kategori av bilder, video eller lyd på Commons 
Webside dedisert Vítězslava Kaprálová vedlikeholdt av Kapralova Society i Toronto, Canada.
Omtale av Vítězslava Kaprálová, Radio Praha
(en) Fritt tilgjengelige noter av Vitezslava Kapralova i International Music Score Library Project